മിർസ ജഹാംഗീർ

മുഗൾ ചക്രവർത്തിമാരായിരുന്ന അക്ബർഷാ രണ്ടാമന്റെ പുത്രനും  ബഹാദൂർഷാ സഫറിന്റെ ഇളയ സഹോദരനുമായിരുന്നു മിർസ ജഹാംഗീർ ബഖ്ത് ബഹാദൂർ എന്ന മിർസ ജഹാംഗീർ (ജീവിതകാലം: 1791– 1821 ജൂലൈ 18 INDIA The Timurid Dynasty GENEALOGY http://www.royalark.net/India4/delhi19.htm). 

അക്ബർഷായുടെ പ്രിയപുത്രനായിരുന്ന മിർസ ജഹാംഗീറിനെയായിരുന്നു അദ്ദേഹം പിൻഗാമിയാക്കാമെന്ന് നിശ്ചയിച്ചിരുന്നത്. എന്നാൽ ഇക്കാലത്തെ മുഗൾ ചക്രവർത്തി വെറും നാമമാത്രഭരണാധികാരിയായിരുന്നു. നിയന്ത്രണം ബ്രിട്ടീഷുകാരുടെ കൈവശമായിരുന്നു. മൂത്ത പുത്രനായ ബഹാദൂർഷാ സഫറിനെ പിൻഗാമിയാക്കണമെന്ന ബ്രിട്ടീഷുകാരുടെ നിർദ്ദേശം അക്ബർഷാക്ക് അംഗീകരിക്കേണ്ടി വരുകയായിരുന്നു. ബ്രിട്ടീഷുകാരുടെ തീരുമാനത്തിൽ കുപിതനായ മിർസ ജഹാംഗീർ ബ്രിട്ടീഷ് റെസിഡന്റായ ആർച്ചിബോൾഡ് സെറ്റണ് നേരെ വെടിയുതിർക്കുകയും അദ്ദേഹത്തിന്റെ തൊപ്പി തെറിപ്പിക്കുകയും ചെയ്തു. ഇതിനെത്തുടർന്ന് 1809-ൽ മിർസ ജഹാംഗീറിനെ അലഹബാദിലേക്ക് നാടുകടത്തി. അമിതമദ്യപാനം മൂലം 1821-ൽ മുപ്പത്തൊന്നാം വയസിൽ മിർസ ജഹാംഗീർ മരണമടഞ്ഞു. ഗൂഗിൾ ബുക്സ് കണ്ണി
 അവലംബം 

വർഗ്ഗം:മുഗൾ രാജകുടുംബാംഗങ്ങൾ